แรงขาย DELTA ฉุด SET ปิดเช้าร่วง 1% จุด คาดบ่ายลบต่อแนวรับ 1,520 จุด
SET ปิดเช้าลดลง 10.92 จุด รับแรงเทขายหุ้น DELTA และราคาน้ำมันปรับลงกดดันหุ้นพลังงานต้นน้ำ-โรง แนวโน้มช่วงบ่ายคาดแกว่งแดนลบต่อให้แนวต้าน 1,550 จุด แนวรับ 1,520 จุด
SET ปิดเช้าลดลง 10.92 จุด รับแรงเทขายหุ้น DELTA และราคาน้ำมันปรับลงกดดันหุ้นพลังงานต้นน้ำ-โรง แนวโน้มช่วงบ่ายคาดแกว่งแดนลบต่อให้แนวต้าน 1,550 จุด แนวรับ 1,520 จุด
27 เม.ย. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ภาวะตลาดหุ้นไทยในช่วงเช้าร่วงลงจากแรงกดดันเทขายหุ้น DELTA ประกอบกับปัจจัยกดดันจากราคาน้ำมันที่ปรับตัวลดลงทำให้มีแรงขายหุ้นกลุ่มพลังงานต้นน้ำและโรงกลั่น ซึ่งมีน้ำหนักในตลาดหุ้นไทยค่อนข้างมาก
โดยภาพรวมตลาดหุ้นในช่วงนี้ยังคงมีความกังวลเกี่ยวกับภาพรวมของเศรษฐกิจโลกที่อาจเข้าสู่โหมดการชะลอตัว และยังรอมีปัจจัยลบรออยู่ คือ ทิศทางอัตราดอกเบี้ยที่ยังเห็นภาพการปรับขึ้นต่อเนื่องจาก 3 ธนาคารกลาง ทั้งธนาคารกลางสหรัฐ (เฟด) ธนาคารกลางยุโรป (ECB) และธนาคารอังกฤษ (BoE) ส่วนตลาดหุ้นอื่นในภูมิภาคเอเชียวันนี้เคลื่อนไหวบวกและลบสลับกัน
สำหรับแนวโน้มตลาดหุ้นไทยช่วงบ่ายคาดยังแกว่งในแดนลบต่อเนื่อง หากหุ้น DELTA ยังมีแรงขายออกมามาก ซึ่งเป็นปัจจัยหลักที่กดดันดัชนีในวันนี้ โดยให้แนวต้าน 1,550 จุด แนวรับ 1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,110.34 ล้านบาท ปิดที่ 772.00 บาท ลดลง 124.00 บาท
PTTEP มูลค่าการซื้อขาย 1,100.08 ล้านบาท ปิดที่ 151.00 บาท ราคาไม่เปลี่ยนแปลง
ADVANC มูลค่าการซื้อขาย 811.31 ล้านบาท ปิดที่ 214.00 บาท เพิ่มขึ้น 2.00 บาท
SCB มูลค่าการซื้อขาย 778.52 ล้านบาท ปิดที่ 103.50 บาท ลดลง 0.50 บาท
MGC มูลค่าการซื้อขาย 612.85 ล้านบาท ปิดที่ 9.35 บาท เพิ่มขึ้น 0.45 บาท